Sterlitamak

Sterlitamak ( [stʲɪrlʲɪtɐˈmak],  [stær.ˌlɪ̞.tɑ.ˈmɑq] «Sterlin jogensu», , ) om Venäman lidn da lidnümbrik Baškortostanan Tazovaldkundan keskuzpalan suves. Se om tazovaldkundan kahtenz' surtte lidn, mugažo Sterlitamakan rajonan administrativižeks keskuseks vspäi 1930 (ei mülü sihe).

 Istorii 
Eländpunktan aluz om pandud Savva Tetüšev-torgovanan taričendan mödhe vodel 1766 kuti Aškadaran valdmad i Sterlitamakan solvaldmad () tomha solad Ileckaspäi Keskuzvenämaha. Vl 1781 sai makundan lidnan statusad, mülüi Orenburgan gubernijha. Vozil 1920−1922 oli Baškiran avtonomijan pälidnaks.

Sterlitamakan ižandusen päsarakod oma himine, kivivoihimine, mašiništonsauvomine (tömašinoiden tegim, vagonoiden kohenduz), sauvond da sauvondmaterialiden tehmine (cement), sömtegimišt (spirtkombinat, oludtegim, leibkombinat, kaks' maidkombinatad, lihan edheotandad).

 Geografijan andmused 
Lidn sijadase Vaugedjogen hural randal, 150 m ü.m.t. keskmäižel korktusel.

Matkad Ufahasai om 120 km pohjoižhe orhal, avtotedme vai raudtedme. Lidn röunatab Išimbain rajonanke päivnouzmas, Sterlitamakan rajonanke toižiš čuradusiš. Sädab aglomeracijad lähižidenke Salavat- i Išimbai-lidnoidenke.

Klimat om ven kontinentaline. Voden keskmäine lämuz om +4,1 C°, kezakun-elokun +18..+20 C°, tal'vkun-uhokun −10..−12 C°. Paneb sadegid 553 mm vodes, enamba heinkus-elokus (59..60 mm kus), vähemba keväz'kus-sulakus (29..32 mm kus).

 Tobmuz 
Sterlitamak om lidnümbrikon üks'jäižeks eländpunktaks. Raudte jagab lidnad päivnouzmaižeks i päivlaskmaižeks palaks, om kahesa mikrorajonad kaikuččes palas, kaik niid om 16.

Lidnümbrikon tobmuden pämez' om sen Administracijan pämez'. Edeližed lidnümbrikon Administracijan pämehed oma Rustem Gazizov (kül'mku 2021 — sügüz'ku 2024), Vladimir Kulikov (eloku 2016 — reduku 2021). Lidnümbrikon Nevondkundan ezimez' om Igor' Sirov (Игорь Сыров) vn 2024 redukuspäi. Edeližed Nevondkundan ezimehed oma Sergei Boikov (tal'vku 2020 — sügüz'ku 2024), Andrei Širäjev (tal'vku 2016 — tal'vku 2020).

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 273 486 ristitud, lidnaglomeracijan läz 600 tuhad ristituid. Kaikiš suremb lidnan ristitišt oli 280 233 eläjad vl 2017.

Rahvahad (enamba 1 % vl 2010, ozutadud rahvahudenke): venälaižed — 49,5 %, totarlaižed — 23,9 %, baškiralaižed — 15,8 %, čuvašalaižed — 5,3 %, ukrainalaižed — 1,9 %, mordvinalaižed — 1,5 %, toižed rahvahad — 2,1 %.

Lidnan professionaližen opendusen aluzkundad oma Sterlitamakan äiprofil'ne professionalineSterlitamakan äiprofil'žen professionaližen kolledžan sait (mirsmpc.ru). , politehnine, sauvondan da proftehnologijoiden, fizkul'turan, ohjandusen da servisanSterlitamakan fizkul'turan, ohjandusen da servisan kolledžan sait (stfk-rb.ru).  kolledžad, Ufan tedon da tehnologijoiden universitet, sen Sterlitamakan filialUfan tedon da tehnologijoiden universitet, Sterlitamakan filialan sait (strbsu.ru).    i kolledž senno.

 Transport 
Trolleibusad, avtobusad, maršruttaksid da taksid oma kundaližeks transportaks lidnas. Avtobusad da rel'sobusad ühtenzoittas lähižidenke järedoidenke lidnoidenke.

«Uf — Orenburg»-avtote ümbärdab lidnad da Salavatad päivlaskmaspäi. Sterlitamak-raudtestancii om avaitud vspäi 1934.

 Galerei 

 Homaičendad 

 Irdkosketused 
 Lidnümbrikon Nevondkundan oficialine sait (sovet.sterlitamakadm.ru). 
 Lidnümbrikon Administracijan oficialine sait (sterlitamakadm.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Baškortostanan Tazovaldkundan lidnad
Kategorii:Baškortostanan Tazovaldkundan lidnümbrikod
*